Для музея мёду была ўзведзена асобная будыніна. Невялікая, са свежага сасновага брусу, яна ў нечым нагадвае павялічаны вулей. Заходзіш у яго і бачыш стэлаж для экспазіцыі ў выглядзе сотаў. Ва ўсім інтэр’еры пераважае цёпла-мядовы колер. Пахне зёлкамі-меданосамі і проста гаючымі травамі, што развешаны тут у пучках. Старажытнасць пчалярства ўскосна падкрэсліваюць дэкаратыўныя элементы – гардзіны з мешкавіны, а таксама мэбля – драўляны стол з лавамі.